CELEX: 32017R0836
Language: hu
Date: 2017-01-11 00:00:00
Title: A Bizottság (EU) 2017/836 felhatalmazáson alapuló rendelete (2017. január 11.) az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet III. mellékletének módosításáról

18.5.2017   
            
            
               HU
            
            
               Az Európai Unió Hivatalos Lapja
            
            
               L 125/1
            
         A BIZOTTSÁG (EU) 2017/836 FELHATALMAZÁSON ALAPULÓ RENDELETE
   (2017. január 11.)
   az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet III. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre, különösen annak 207. cikkére,
   tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen 10. cikkének (4) bekezdésére,
   mivel:
   
               (1)
            
            
               Az általános vámkedvezmény-rendszer (GSP) szerinti kedvezményezett országok további tarifális preferenciákat kérelmezhetnek a fenntartható fejlődésre és a jó kormányzásra vonatkozó különleges ösztönző előírás (GSP+) keretében. E célból a 978/2012/EU rendelet 9. cikkének (1) bekezdése megállapítja azokat az egyedi támogathatósági kritériumokat, amelyek alapján tarifális preferenciák biztosíthatók a GSP+ keretében. Az adott ország a diverzifikáció hiánya és a nemzetközi kereskedelemben való elégtelen részvétel miatt tekintendő kiszolgáltatottnak. A 978/2012/EU rendelet VIII. mellékletében felsorolt összes egyezményt meg kellett erősítenie, és a megfelelő ellenőrző szervek által tett legújabb megállapítások nem tárhattak fel súlyos kötelezettségszegést az említett egyezmények tényleges végrehajtása terén. Az adott ország a vonatkozó egyezmények egyike tekintetében sem fogalmazhatott meg olyan fenntartást, amelyet az egyezmény tilt, vagy amely a 978/2012/EU rendelet 9. cikkének kizárólagos alkalmazásában összeegyeztethetetlennek minősül az adott egyezmény tárgyával és céljával. Fenntartás nélkül el kell fogadnia az egyes egyezmények által előírt jelentéstételi követelményeket és kötelező erejű kötelezettségvállalást kell tennie a 978/2012/EU rendelet 9. cikke (1) bekezdésének d), e) és f) pontjában említettek szerint.
            
         
               (2)
            
            
               A GSP+-ból részesülni kívánó GSP-kedvezményezett országoknak kérelmet kell benyújtaniuk, amelyhez átfogó információkat mellékelnek a vonatkozó egyezmények megerősítéséről, az adott egyezménnyel kapcsolatban megfogalmazott fenntartásaikról, az egyezmény egyéb részes feleinek e fenntartásokkal kapcsolatos kifogásairól, valamint a kötelező erejű kötelezettségvállalásaikról.
            
         
               (3)
            
            
               A Bizottság felhatalmazást kapott arra, hogy a 978/2012/EU rendelet III. mellékletének módosítása céljából felhatalmazáson alapuló jogi aktusokat fogadjon el, hogy egy kérelmező országnak a GSP+-kedvezményezett országok jegyzékébe való felvételével kedvezményeket biztosítson számára a GSP+ keretében.
            
         
               (4)
            
            
               A Bizottság 2016. július 12-én GSP+ iránti kérelmet kapott a Srí Lanka Demokratikus Szocialista Köztársaságtól (a továbbiakban: Srí Lanka).
            
         
               (5)
            
            
               A Bizottság a 978/2012/EU rendelet 10. cikke (1) bekezdésének rendelkezéseivel összhangban megvizsgálta Srí Lanka GSP+ kérelmét, és megállapította, hogy Srí Lanka teljesíti a támogathatósági kritériumokat. Ezért Srí Lanka számára e rendelet hatálybalépésének időpontjától kezdve biztosítani kell a GSP+ keretében nyújtott kedvezményeket. A 978/2012/EU rendelet III. mellékletét ennek megfelelően módosítani kell.
            
         
               (6)
            
            
               A 978/2012/EU rendelet 13. cikke szerint a Bizottságnak folyamatosan ellenőriznie kell a vonatkozó egyezmények Srí Lanka általi megerősítésének állását és tényleges végrehajtását, valamint Srí Lanka kormányának megfelelő ellenőrző szervekkel való együttműködését,
            
         ELFOGADTA EZT A RENDELETET:
   1. cikk
   A 978/2012/EU rendelet III. mellékletében az alábbi ország és a megfelelő országazonosító kód kerül beillesztésre a B és A oszlopok alá:
   
      
                  „Srí Lanka
               
               
                  LK”.
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 303., 2012.10.31., 1. o.